А вы можаце раскрыць цесную ўзаемасувязь рызык з прыбытковасцю розных фінансавых інструментаў — напрыклад, хутка разлічыць рэальны памер працэнтнай стаўкі па крэдыце або вызначыць умовы, якія дазваляюць пакласці беларускія рублі на дэпазіт у банк і пры гэтым не плаціць падатак з атрыманага ў выглядзе працэнтаў даходу? Для ўдзельнікаў другога этапу Рэспубліканскай алімпіяды па пытаннях фінансавай дасведчанасці сярод навучэнцаў 10—11 класаў устаноў сярэдняй агульнай адукацыі, які праходзіў у гімназіі № 2 Віцебска, падобныя пытанні складанасці не ўяўляюць.